FI Euroopan unionin virallinen lehti L 63/29

EFTA:n VALVONTAVIRANOMAISEN PÄÄTÖS

N:o 371/04/KOL,

tehty 15 päivänä joulukuuta 2004,

valtiontukea koskevien menettelysääntöjen ja aineellisten sääntöjen muuttamisesta 49. kerran poistamalla 26 luku monialaisista puitteista alueellisesta tuesta suurille investointihankkeille

EFTA:N VALVONTAVIRANOMAINEN, joka

ottaa huomioon Euroopan talousalueesta tehdyn sopimuksen (1) ja erityisesti sen 61–63 artiklan ja sen pöytäkirjan 26,

ottaa huomioon EFTA-valtioiden välisen, valvontaviranomaisen ja tuomioistuimen perustamista koskevan sopimuksen (2) ja erityisesti sen 24 artiklan, 5 artiklan 2 kohdan b alakohdan ja sen pöytäkirjassa 3 olevan I osan 1 artiklan,

sekä katsoo seuraavaa:

EFTA:n valvontaviranomainen varmistaa valvonta- ja tuomioistuinsopimuksen 24 artiklan nojalla ETA-sopimuksen valtiontukea koskevien määräysten soveltamisen.

Valvontaviranomaisesta ja tuomioistuimesta tehdyn sopimuksen 5 artiklan 2 kohdan b alakohdan nojalla EFTAn valvontaviranomainen antaa tiedonantoja ja suuntaviivoja asioista, joita ETA-sopimus koskee, jos kyseisessä sopimuksessa taikka valvonta- ja tuomioistuinsopimuksessa nimenomaisesti näin määrätään tai jos EFTAn valvontaviranomainen pitää sitä tarpeellisena.

EFTA:n valvontaviranomainen palauttaa mieleen valtiontukea koskevat menettelysäännöt ja aineelliset säännöt (3), jotka se hyväksyi 19 päivänä tammikuuta 1994.

EFTA:n valvontaviranomainen on vahvistanut monialaiset puitteet alueellisesta tuesta suurille investointihankkeille 4 päivänä marraskuuta 1998 (4) aluksi kolmen vuoden kokeilujaksoksi. Niiden voimassaoloaikaa jatkettiin 31 päivään joulukuuta 2002 ja joidenkin alojen osalta 31 päivään joulukuuta 2003.

Euroopan yhteisöjen komissio antoi 19 päivänä maaliskuuta 2002 uuden tiedonannon monialaisista puitteista alueellisesta tuesta suurille investointihankkeille (5).

EFTA:n valvontaviranomainen hyväksyi vastaavat puitteet 18 päivänä joulukuuta 2002 tehdyssä kollegionsa päätöksessä 263/02/KOL (6) suuntaviivojen uutena 26A lukuna.

Suuntaviivojen 26A luku sisältää uudet monialaiset puutteet, joka tulivat voimaan 1 päivänä tammikuuta 2003 tai 1 päivänä tammikuuta 2004 asianomaisesta alasta riippuen.

Tämän vuoksi aiemmat monialaiset puitteet alueellisesta tuesta suurille investointihankkeille olisi poistettava,

ON TEHNYT TÄMÄN PÄÄTÖKSEN:

1. Poistetaan valtiontuen suuntaviivojen 26 luku.

2. Päätös annetaan tiedoksi EFTA-valtioille lähettämällä niille kirjeitse jäljennös tästä päätöksestä.

3. Päätös annetaan tiedoksi Euroopan komissiolle ETA-sopimuksen pöytäkirjassa 27 olevan d kohdan mukaisesti lähettämällä sille jäljennös tästä päätöksestä.

4. Päätös julkaistaan Euroopan unionin virallisen lehden ETA-osastossa ja sen ETA-täydennysosassa.

5. Päätös on todistusvoimainen englanninkielisenä.

Tehty Brysselissä 15 päivänä joulukuuta 2004. EFTA:n valvontaviranomaisen puolesta Hannes HAFSTEIN Puheenjohtaja Bernd HAMMERMANN Kollegion jäsen

(1) Jäjempänä ’ETA-sopimus’.

(2) Jäljempänä ’valvonta- ja tuomioistuinsopimus’.

(3) Suuntaviivat ETA-sopimuksen 61 ja 62 artiklan sekä valvonta- ja tuomioistuinsopimuksen pöytäkirjan 3 1 artiklan soveltamista ja tulkitsemista varten, EFTAn valvontaviranomaisen päätös, tehty 19 päivänä tammikuuta 1994, EYVL L 231, 3.9.1994, ETA-täydennysosa N:o 32, sellaisena kuin se on viimeksi muutettuna valvontaviranomaisen päätöksellä N:o 305/04/KOL, tehty 1 päivänä joulukuuta 2004, ei vielä julkaistu. Jäljempänä ’valtiontuen suuntaviivat’.

(4) EYVL L 111, 29.4.1999, ETA-täydennysosa N:o 18, joka vastaa komission tiedonantoa monialaisista puitteista alueellisesta tuesta suurille investointihankkeille (EYVL C 107, 7.4.1998, s. 7).

(5) EYVL C 70, 19.3.2002, s. 8.

(6) Ei vielä julkaistu.